Man swaar gestraf na moord op seun (9) | Maroela Media
Heinrich Rossouw (30) is vandeesweek in die Wes-Kaapse hooggeregshof tot 30 jaar tronkstraf gevonnis vir die wrede moord op die negejarige Gerswin Johnson.
Die hof het ook gelas dat Rossouw minstens 20 jaar tronkstraf moet uitdien voor hy vir parool oorweeg kan word.
Gerswin is op 2 Augustus 2017 vermoor toe hy en sy jonger boetie skool toe geloop het.
Rossouw het in sy pleitooreenkoms met die staat aangevoer dat hy die oggend van die moord tik en Mandrax, wat met dagga gemeng was, gerook het.
Hy het later die oggend in 'n veld in Kleinmond gesit toe Gerswin en sy jonger boetie daar verby skool toe geloop het. Volgens Rossouw het hy aan die seuns gevra hoekom hulle nie in die skool is nie waarna Gerswin hom glo gevloek het.
Rossouw het Gerswin gewurg en hom met 'n mes in die nek, gesig en bors gesteek. Hy het hierna 'n klip gevat en Gerswin se skedel verbysel. Hy is op die toneel dood.
Rossouw is dieselfde dag in hegtenis geneem. Hy het in die hof aangevoer hy was berouvol en dat hy derhalwe 'n pleitooreenkoms met die staat aangegaan het.
Adv. Liezel Scholzel, die staatsaanklaer, het ter strafverswaring aangevoer dat Gerswin net nege jaar oud was en dat sy jonger boetie die gru-moord aanskou het.
Daar is ook gelas dat die direkteur-generaal van die departement van maatskaplike ontwikkeling Rossouw se naam in die register moet plaas van diegene wat skuldig bevind is aan misdade teen kinders en dat hy dus nie geskik is om met kinders te werk nie. Hy is ook onbevoeg verklaar om 'n vuurwapen te besit.
Wys di gemors se foto
Ja nee, jy kan nou waaragtig ook nie daarvoor n swaar-genoeg straf uit dink nie!
En dan wettig ons besonderse slim en wyse regering dagga. Volgende gaan hulle seker tik en mandrax ook wettig maak.
Mandrax en tik?? Dit moet as verswarende bewys beskou word. Die goed is mos ook onwettig, of hoe? Sit sommer nog 'n paar jaar ekstra by die vonnis.